המדינה הריבונית של בקטשיה

המדינה הריבונית של בקטשיה (באלבנית: Shteti Sovran i Urdhrit Bektashi) היא עיר-מדינה מתוכננת באירופה, אשר תימצא בתוך העיר טירנה שבאלבניה, במטה העולמי של הבקטשיה הנוכחי. אם תוקם, תהיה המדינה קטנה יותר מקריית הוותיקן מבחינת שטחה, ותהיה למדינה העצמאית הקטנה ביותר מבחינת שטחה - כ-0.11 קמ"ר. תוכניות להקמת המדינה הוצגו על-ידי ראש ממשלת אלבניה אדי רמה, ונתמכו על-ידי מנהיג הבקטשיה, באבה מונדי . בהתאם למודל של קריית הוותיקן, המדינה תעניק אזרחות אך ורק לאנשי דת בקטשים ולפקידי ממשל. מומחים משפטיים מנסחים כעת את החקיקה הדרושה להקמת המדינה החדשה. כאשר תושלם, תדרש החקיקה לזכות באישור האספה הלאומית, הפרלמנט האלבני. על מנת שהחקיקה תקבל תוקף רשמי יהיה צורך לבצע תיקון לחוקה האלבנית, צעד המחייב קיום משאל עם כלל ארצי.

 הערות שוליים 

קטגוריה:ערי מדינה
קטגוריה:מדינות מובלעות
קטגוריה:מדינות אירופה
קטגוריה:טירנה
קטגוריה:אלבניה: ערים